SETรีบาวด์! ปิดเช้าบวก16.44จุด ตาม”ดาวน์ฟิวเจอส์” ลุ้นบ่ายวิ่งต่อ หลังทะลุแนวต้าน1,650จุด
SETรีบาวด์! ปิดเช้าบวก16.44จุด ตาม"ดาวน์ฟิวเจอส์" ลุ้นบ่ายวิ่งต่อ หลังทะลุแนวต้าน1,650จุด โดยดัชนีปิดตลาดเช้านี้ ที่ระดับ 1,655.98 จุด บวก 16.44 จุด หรือ 1% มูลค่าการซื้อขาย 3.20 หมื่นล้านบาท
20 มิ.ย. 2561

ผู้สื่อข่าวรายงานว่า ดัชนีปิดตลาดเช้านี้ ที่ระดับ 1,655.98 จุด บวก 16.44 จุด หรือ 1% มูลค่าการซื้อขาย 3.20 หมื่นล้านบาท
ขณะที่ ณ เวลา 12.50 น. ตามเวลาไทย ดัชนีดาวโจนส์ล่วงหน้า (Dow Jones Futures) บวก 118 จุด หรือ 0.48% สู่ระดับ 24,834.00 จุด 
10 หุ้นดันดัชนีเช้านี้

ด้าน นายกิติชาญ ศิริสุขอาชา ผู้อำนวยการอาวุโสฝ่ายวิเคราะห์หลักทรัพย์รายย่อย บล.ซีจีเอส-ซีไอเอ็มบี (ประเทศไทย) เปิดเผยว่า ตลาดหุ้นไทยเช้านี้คาดว่าจะเกิดเทคนิคเคิลรีบาวด์ได้หลังจากที่ร่วงแรงเมื่อวานนี้ ซึ่งน่าจะเป็นไปในทิศทางเดียวกับตลาดหุ้นในภูมิภาคเอเชียที่เช้านี้เริ่มรีบาวด์เป็นส่วนใหญ่ แนวเดียวกับดาวโจนส์ฟิวเจอร์สที่ขณะนี้เป็นบวกได้
อย่างไรก็ดี ยังต้องติดตามรอดูท่าทีผู้เกี่ยวข้องในประเด็นสงครามการค้าระหว่างสหรัฐฯ และจีน ส่วนบ้านเราก็ให้ติดตามการประชุมคณะกรรมการนโยบายการเงิน (กนง.) ในวันนี้ ซึ่งตลาดฯคาดว่าจะคงอัตราดอกเบี้ย และในวันที่ 22 มิ.ย.ติดตามการประชุมกลุ่มประเทศผู้ส่งออกน้ำมัน (โอเปก) ว่าจะมีการเพิ่มกำลังการผลิตน้ำมันหรือไม่
พร้อมให้แนวรับ 1,630 จุด ส่วนแนวต้าน 1,650 จุด
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
PTT     มูลค่าการซื้อขาย 2,902.22 ล้านบาท ปิดที่   48.50 บาท เพิ่มขึ้น 0.75 บาท
GLOW   มูลค่าการซื้อขาย 2,037.86 ล้านบาท ปิดที่   94 บาท เพิ่มขึ้น 1.50 บาท
AOT   มูลค่าการซื้อขาย 1,302.29 ล้านบาท ปิดที่  65.50 บาท เพิ่มขึ้น 0.50 บาท
PTTGC   มูลค่าการซื้อขาย 1,224.48 ล้านบาท ปิดที่   82.75 บาท เพิ่มขึ้น 3 บาท
KBANK   มูลค่าการซื้อขาย 1,180.69 ล้านบาท ปิดที่   199 บาท เพิ่มขึ้น 4 บาท